
Mokslo ir inovacijų skyriaus informacija
2021 M. GEGUŽĖS 3 D. – 2021 M. GEGUŽĖS 28 D.
Vadovaujantis Paraiškų pagal Žemės ūkio, maisto ūkio ir kaimo plėtros skatinimo programos priemonės ,,Tautinio paveldo išsaugojimas, bendruomeninių ir kitų iniciatyvų skatinimas“ papriemonę ,,Tautinio paveldo išsaugojimas“ priėmimo 2021 metais grafiku, patvirtintu Lietuvos Respublikos žemės ūkio ministro 2021 m. balandžio 8 d. įsakymu Nr. 3D-219, ir Tautinio paveldo veiklos finansavimo taisyklėmis, patvirtintomis Lietuvos Respublikos žemės ūkio ministro 2009 m. gegužės 29 d. įsakymu Nr. 3D-398 „Dėl Tautinio paveldo veiklos subjektų finansavimo taisyklių patvirtinimo“ (Lietuvos Respublikos žemės ūkio ministro 2021 m. kovo 31 d. įsakymo Nr. 3D-195 redakcija) (toliau – Taisyklės), skelbiamas kvietimas teikti paraiškas gauti valstybės paramą tautinio paveldo produktams kurti, realizuoti ir populiarinti.
Paraiškų teikimo terminas: 2021 m. gegužės 3 d. – 2021 m. gegužės 28 d.
Priimamos paraiškos 2021 metų veiklai, nurodytai Taisyklių 10.2, 10.3 ir 10.4 papunkčiuose, finansuoti.
Finansuojama iki 80 proc. visų tinkamų finansuoti projekto išlaidų nustatytai A tautinio paveldo produktų kategorijai ir iki 50 proc. – B tautinio paveldo produktų kategorijai.
Paraiškos (Taisyklių 1 priedas) teikiamos Nacionalinei mokėjimo agentūrai prie Žemės ūkio ministerijos (Blindžių g. 17, 08111 Vilnius) atsiunčiant jas per kurjerį arba paštu registruota pašto siunta (į Nacionalinę mokėjimo agentūrą prie Žemės ūkio ministerijos asmeniškai atvykę pateikti paraiškos gyventojai laikinai nėra aptarnaujami). Kartu su paraiška turi būti pateikti Taisyklių 28 punkte nurodyti dokumentai.
Šio kvietimo paraiškoms finansuoti skiriama 162 000 Eur. Kai pateiktų paraiškų prašoma paramos suma viršija visą skiriamą bendrą paramos sumą, paraiškoms bus taikomi Taisyklių 32 punkte nustatyti pirmumo kriterijai bei paraiškos bus reitinguojamos pagal Taisyklių 33 punkte nustatytus atrankos balus.
Papildoma informacija teikiama bendraisiais Nacionalinės mokėjimo agentūros prie Žemės ūkio ministerijos telefonais (8 5) 252 6999, 1841 arba elektroniniu paštu (adresu info@nma.lt)
Paraiška gauti lėšas pagal Tautinio paveldo veiklos finansavimo taisykles: 
https://www.nma.lt/index.php/parama/nacionalinemis-lesomis-finansuojamos-priemones/valstybes-paramos-priemones/tautinio-paveldo-finansavimas/dokumentu-formos/8933
Tautinio paveldo veiklos finansavimo taisyklės:

